da en da nl ca da da de es da da da da da da da da da da da da da da da da de sv en en sv nn en da da da nb da de nb da da da da da da da da da da da da nl da en da da es nl da
Sexisme i gymnasiet: Behov for at ændre kultur og forestilling om køn | KVINFO
6.9.2022 16:36:17 CEST | KVINFO
Ny undersøgelse af gymnasier peger på en kultur med kønsstereotyper og sexisme, mangelfuld lovgivning og procedurer til håndtering af sager om seksuel chikane.
Piger, der skal være sexede men endelig ikke ‘for’ sexede. Drenge, der forventes at være både dovne og aggressive og gøre karriere. Skoler, der mangler planer for at håndtere seksuel chikane og et system uden krav til, at de gør det.
Det billede tegner sig i en ny undersøgelse fra KVINFO, som har læst 1.565 beskrivelser af elever i blå bøger, interviewet ledere på seks gymnasier og gennemgået viden, love og regler på området.
”Eleverne bruger stereotyper og sexisme i beskrivelserne af deres klassekammerater, og der laves sjov med overgreb. Samtidig er rammerne for at forhindre sexisme, forskelsbehandling og overgreb utilstrækkelige. Vi skylder de mange tusinde unge på gymnasierne, at de hver morgen kan møde i skole til en tryg hverdag,” siger Henriette Laursen, direktør i KVINFO – Danmarks videnscenter for køn og ligestilling.
I de blå bøger, som indgår i undersøgelsen, beskrives drenge og piger forskelligt og kønsstereotypt. Ambitiøse og engagerede piger beskrives for eksempel som ’bossy’og ’for meget’, mens det konstateres, at drenge med samme karaktertræk er ’fødte ledere’. Eller ved at klassekammeraterne giver udtryk for, at kun et vist niveau af seksuel aktivitet er acceptabelt for piger, mens det i drenges tilfælde ses som underligt eller problematisk, hvis de ikke er meget seksuelt aktive.
”Vi er naturligvis klar over, at blå bøger er en kras genre fuld af satire og efter al sandsynlighed også overdrivelser. På baggrund af analysen af de 1.565 elevprofiler spørger vi alligevel, om de indeholder vigtig viden. De tendenser, vi finder i de blå bøger, er bekræftet i andre undersøgelser af køn og kultur, sexisme og seksuel chikane,” siger Henriette Laursen.
Samtidig peger undersøgelsen på mangler i reglerne for gymnasiers arbejde med trivsel og mod seksuel chikane og i viden om, hvordan situationen reelt er på landets gymnasier, der lægger klasselokaler til flere end 150.000 elever.
Ifølge den seneste trivselsmåling fra Børne- og Undervisningsministeriet har 14 procent af eleverne oplevet uønsket seksuel opmærksomhed. Tallet bør dog læses med forsigtighed.
Forskning og andre undersøgelser viser, at der underrapporteres om problemets omfang, når der udelukkende stilles et overordnet spørgsmål, som det er tilfældet i trivselsmålingen. Hvis der spørges konkret og letforståeligt, svarer op imod 33 procent af kvinder og 25 procent af mænd på arbejdsmarkedet i Danmark, at de har oplevet seksuel chikane og krænkelser.
I KVINFOs interviews med seks gymnasier svarer flertallet, at de ingen procedure har for, hvordan de håndterer sager om seksuel chikane.
KVINFO anbefaler blandt andet, at Børne- og Undervisningsministeriet undersøger omfang og karakter af seksuel chikane og ændrer undervisningsmiljøloven, så den omfatter, at gymnasier har pligt til at arbejde mod seksuel chikane. Gymnasierne anbefales at udarbejde procedurer for håndtering af sager om seksuel chikane og at arbejde vidensbaseret for at forebygge seksuel chikane.
KVINFO offentliggør rapporten onsdag den 7. september 2022 kl. 12.00 på Ungdommens Folkemøde i Valbyparken. Det foregår på ’Ølkassen’, hvor KVINFOs direktør Henriette Laursen fremlægger resultaterne og taler med ligestillingsminister Trine Bramsen om sexisme og seksuel chikane i gymnasiet.
Børne- og UndervisningsministerietGymnasieelevGymnasiumKønLigestillingOvergrebSeksuel chikaneSexismeUngdomsuddannelse
Mai RasmussenPresse- og kommunikationschef
KVINFO er Danmarks videnscenter for køn og ligestilling. KVINFO omsætter viden til forandring ved at udvikle redskaber og løsninger på konkrete udfordringer, der vedrører køn og ligestilling nationalt og internationalt.
Følg pressemeddelelser fra KVINFO
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra KVINFO
MeToo: Ny undersøgelse viser problemer med tillid og troværdighed i advokatundersøgelser22.3.2022 07:30:00 CET | Pressemeddelelse
Advokatfirmaer bør arbejde mere for at sikre retsbeskyttelse for krænkede personer, når de undersøger sager om seksuel chikane og krænkelser. Det viser ny undersøgelse fra KVINFO.
KVINFO fejrer 8. marts: Fest og behov for forandring3.3.2022 11:59:07 CET | Pressemeddelelse
Statsministeren, Sofie Linde og Sanne Søndergaard er hovednavnene, når KVINFO igen inviterer til fejring af Kvindernes internationale kampdag.
MÆNDENES INTERNATIONALE DAG: Ligestilling handler også om mænd17.11.2021 15:35:12 CET | Pressemeddelelse
På mændenes internationale dag sætter DareGender, Dansk Mandesamfund og KVINFO fokus på mænd og ligestilling.
Gratis liste med flere og nye eksperter i kommunalvalg3.11.2021 12:51:46 CET | Pressemeddelelse
Gør dækingen af KV21 mere mangfoldig og vedkommende ved at sikre bredde i valget af eksperter.
Ny undersøgelse: Seksuel chikane og forskelsbehandling præger kommunalpolitik25.10.2021 06:30:00 CEST | Pressemeddelelse
Uønskede fysiske berøringer, nedværdigende vittigheder og forskelsbehandling på baggrund af køn. Det er virkeligheden i danske kommunalbestyrelser. Ny undersøgelse fra KVINFO dokumenterer behov for forandring.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022